title: Απόφαση της Επιτροπής, της 17ης Ιουνίου 2015, για τη σύσταση ομάδας εμπειρογνωμόνων της Επιτροπής «Πλατφόρμα για τη χρηστή φορολογική διακυβέρνηση, τον επιθετικό φορολογικό σχεδιασμό και τη διπλή φορολόγηση» και για την αντικατάσταση της απόφασης C(2013) 2236

text:
               23.6.2015

               EL

               Επίσημη Εφημερίδα της Ευρωπαϊκής Ένωσης

               C 206/5

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Ιουνίου 2015
   για τη σύσταση ομάδας εμπειρογνωμόνων της Επιτροπής «Πλατφόρμα για τη χρηστή φορολογική διακυβέρνηση, τον επιθετικό φορολογικό σχεδιασμό και τη διπλή φορολόγηση» και για την αντικατάσταση της απόφασης C(2013) 2236
   (2015/C 206/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Στην ανακοίνωση της 6ης Δεκεμβρίου 2012 (1), η Επιτροπή παρουσίασε σχέδιο δράσης για την ενίσχυση της πάταξης της φορολογικής απάτης και της φοροδιαφυγής. Η ανακοίνωση συνοδευόταν από δύο συστάσεις, μία σχετικά με τον επιθετικό φορολογικό σχεδιασμό (2) και μία όσον αφορά μέτρα που αποσκοπούν στην ενθάρρυνση των τρίτων χωρών να εφαρμόζουν ελάχιστα πρότυπα χρηστής διακυβέρνησης στον φορολογικό τομέα (3).

               (2)

               Με την απόφαση C(2013) 2236 της Επιτροπής (4) δημιουργήθηκε η πλατφόρμα για τη χρηστή φορολογική διακυβέρνηση, τον επιθετικό φορολογικό σχεδιασμό και τη διπλή φορολόγηση (εφεξής «η πλατφόρμα»). Πρόκειται για ομάδα εμπειρογνωμόνων της Επιτροπής επιφορτισμένη με την επισκόπηση της προόδου σε ένα ευρύ φάσμα μέτρων, μεταξύ των οποίων το σχέδιο δράσης του 2012 για την καταπολέμηση της φορολογικής απάτης και της φοροδιαφυγής, καθώς και την εφαρμογή των δύο συστάσεων. Στην ανακοίνωσή της με τίτλο «Η διπλή φορολόγηση στην ενιαία αγορά» (5), η Επιτροπή κατέληξε στο συμπέρασμα ότι θα έπρεπε να εξετάσει τα δυνητικά οφέλη της δημιουργίας ενός φόρουμ της ΕΕ για τη διπλή φορολόγηση. Δεδομένου ότι η διπλή μη φορολόγηση και η διπλή φορολόγηση συχνά συνδέονται μεταξύ τους, κρίθηκε σκόπιμο να αντιμετωπιστεί επίσης το θέμα της διπλής φορολόγησης στην πλατφόρμα, και αυτό εξακολουθεί να συμβαίνει σήμερα.

               (3)

               Το Ευρωπαϊκό Κοινοβούλιο (6) και το Συμβούλιο της Ευρωπαϊκής Ένωσης (7) έχουν απευθύνει έκκληση για συνεχείς προσπάθειες με σκοπό την καταπολέμηση της φορολογικής απάτης και της φοροδιαφυγής.

               (4)

               Η πλατφόρμα αποδείχθηκε χρήσιμη για την παροχή στοιχείων στους τομείς στους οποίους ζητείται η γνώμη της. Στις 18 Μαρτίου 2015 η Επιτροπή ενέκρινε δέσμη μέτρων για τη φορολογική διαφάνεια (8). Στις 17 Ιουνίου 2015 (9) η Επιτροπή εξέδωσε ανακοίνωση σχετικά με ένα πιο δίκαιο σύστημα φορολογίας των εταιρειών στην Ένωση («το σχέδιο δράσης του 2015»), στην οποία περιέλαβε έκθεση σχετικά με την εφαρμογή των συστάσεων του 2012 χρησιμοποιώντας στοιχεία της πλατφόρμας. Στην εν λόγω ανακοίνωση η Επιτροπή εξήγγειλε ότι η εντολή της πλατφόρμας θα παραταθεί, το πεδίο της θα επεκταθεί και οι μέθοδοι εργασίας της θα βελτιωθούν.

               (5)

               Με την ανάπτυξη του θεματολογίου περί φορολογικής διαφάνειας και δίκαιης φορολόγησης, όπως ορίζονται στις δύο ανακοινώσεις της Επιτροπής του 2015, είναι σκόπιμο να επανεξεταστούν τα καθήκοντα και η λειτουργία της πλατφόρμας.

               (6)

               Η πλατφόρμα θα πρέπει να παρέχει τη δυνατότητα διεξαγωγής διαλόγου, στο πλαίσιο του οποίου θα γίνεται ανταλλαγή πείρας και τεχνογνωσίας και θα ακούγονται οι απόψεις όλων των εμπλεκόμενων φορέων.

               (7)

               Την προεδρία της πλατφόρμας, η οποία θα πρέπει να συγκροτείται από εκπροσώπους των φορολογικών αρχών των κρατών μελών, φορείς εκπροσώπησης των επιχειρήσεων ή της κοινωνίας των πολιτών και από φοροτεχνικούς, θα πρέπει να ασκεί εκπρόσωπος της Επιτροπής. Για λόγους συνέχειας, είναι σκόπιμο τα νυν μέλη της πλατφόρμας που έχουν διορισθεί για την περίοδο εφαρμογής της απόφασης C(2013) 2236 της Επιτροπής να εξακολουθήσουν να ασκούν τα καθήκοντά τους μέχρι τη λήξη της θητείας τους στις 22 Απριλίου 2016.

               (8)

               Είναι σκόπιμο να καθοριστούν κανόνες σχετικά με τη δημοσιοποίηση πληροφοριών από τα μέλη της πλατφόρμας.

               (9)

               Η επεξεργασία των προσωπικών δεδομένων θα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (10).

               (10)

               Η απόφαση C(2013) 2236 θα πρέπει να καταργηθεί,

         ΑΠΟΦΑΣΙΖΕΙ:
   Άρθρο 1
   Αντικείμενο
   Συγκροτείται ομάδα εμπειρογνωμόνων «Πλατφόρμα για τη χρηστή φορολογική διακυβέρνηση, τον επιθετικό φορολογικό σχεδιασμό και τη διπλή φορολόγηση» (εφεξής «η πλατφόρμα»).
   Άρθρο 2
   Καθήκοντα
   Αποστολή της πλατφόρμας είναι:

               α)

               η ενθάρρυνση του διαλόγου μεταξύ των εμπειρογνωμόνων που εκπροσωπούν τις επιχειρήσεις, την κοινωνία των πολιτών και τις εθνικές φορολογικές αρχές σχετικά με θέματα που αφορούν τη χρηστή διακυβέρνηση στον φορολογικό τομέα, τον επιθετικό φορολογικό σχεδιασμό και τη διπλή φορολόγηση·

               β)

               η παροχή στην Επιτροπή των σχετικών πληροφοριών για τον προσδιορισμό των προτεραιοτήτων στους τομείς που αναφέρονται στο σημείο α) και η επιλογή των ενδεδειγμένων μέσων και μηχανισμών για την επίτευξη προόδου στους τομείς αυτούς·

               γ)

               η συμβολή στην καλύτερη δυνατή εφαρμογή και υλοποίηση των δύο συστάσεων της Επιτροπής, της 18ης Μαρτίου 2015 και της 17ης Ιουνίου 2015, με τον εντοπισμό τεχνικών και πρακτικών προβλημάτων που ενδεχομένως αφορούν τους εν λόγω τομείς, καθώς και λύσεων που θα μπορούσαν να δοθούν στα προβλήματα αυτά·

               δ)

               να συζητά τις πρακτικές πληροφορίες που παρέχουν οι φορολογικές αρχές, καθώς και οι επιχειρήσεις, η κοινωνία των πολιτών και οι φοροτεχνικοί, και να επεξεργάζεται πιθανούς τρόπους αποτελεσματικότερης αντιμετώπισης των τρεχόντων προβλημάτων διπλής φορολόγησης που διαταράσσουν την εύρυθμη λειτουργία της εσωτερικής αγοράς.

         Για τους σκοπούς της παρούσας απόφασης, ο όρος «χρηστή διακυβέρνηση στον φορολογικό τομέα» καλύπτει τη διαφάνεια, την ανταλλαγή πληροφοριών και τον ισότιμο φορολογικό ανταγωνισμό.
   Άρθρο 3
   Διαβούλευση
   Η Επιτροπή δύναται να διαβουλεύεται με την πλατφόρμα για κάθε θέμα που αφορά τη χρηστή διακυβέρνηση στον φορολογικό τομέα, τον επιθετικό φορολογικό σχεδιασμό και τη διπλή φορολόγηση, καθώς και τη συνέχεια στο σχέδιο δράσης του 2015.
   Άρθρο 4
   Μέλη — Διορισμός
   1.   Η πλατφόρμα απαρτίζεται κατά μέγιστο από 43 μέλη.
   2.   Μέλη της πλατφόρμας είναι:

               α)

               οι φορολογικές αρχές των κρατών μελών·

               β)

               δεκαπέντε φορείς, κατ’ ανώτατο όριο, που εκπροσωπούν τις επιχειρήσεις, την κοινωνία των πολιτών και τους φοροτεχνικούς με αρμοδιότητα στους τομείς που αναφέρονται στο άρθρο 2.

         3.   Οι φορολογικές αρχές κάθε κράτους μέλους διορίζουν έναν εκπρόσωπο εκ των υπαλλήλων που ασχολούνται με θέματα διασυνοριακής φορολογίας και ειδικότερα με την πάταξη του επιθετικού φορολογικού σχεδιασμού.
   4.   Τα νυν μέλη της πλατφόρμας εξακολουθούν να ασκούν τα καθήκοντά τους έως τις 22 Απριλίου 2016. Κατόπιν πρόσκλησης υποβολής υποψηφιοτήτων, ο γενικός διευθυντής Φορολογίας και Τελωνειακής Ένωσης διορίζει τα μέλη της πλατφόρμας που αναφέρονται στην παράγραφο 2 στοιχείο β). Η θητεία των μελών διαρκεί από τις 23 Απριλίου 2016 έως τις 16 Ιουνίου 2019.
   5.   Οι φορείς που ανταποκρίνονται στην πρόσκληση υποβολής υποψηφιοτήτων διορίζουν έναν εκπρόσωπο και έναν αναπληρωτή, που τον αντικαθιστά σε περίπτωση απουσίας ή κωλύματος. Ο γενικός διευθυντής Φορολογίας και Τελωνειακής Ένωσης μπορεί να αντιταχθεί στον διορισμό εκπροσώπου ή αναπληρωτή από έναν φορέα εάν το εν λόγω άτομο δεν διαθέτει τα χαρακτηριστικά που απαιτούνται στην πρόσκληση υποβολής υποψηφιοτήτων. Στις περιπτώσεις αυτές, καλείται ο οικείος φορέας να διορίσει άλλον εκπρόσωπο ή αναπληρωτή.
   6.   Τα αναπληρωματικά μέλη διορίζονται υπό τους ίδιους όρους με τους εκπροσώπους. Τα αναπληρωματικά μέλη αντικαθιστούν αυτόματα τους εκπροσώπους που απουσιάζουν ή κωλύονται.
   7.   Οι φορείς που θεωρούνται κατάλληλοι για μέλη αλλά δεν διορίζονται δύνανται να εγγραφούν σε εφεδρικό κατάλογο, τον οποίο η Επιτροπή χρησιμοποιεί για τον διορισμό αντικαταστατών.
   8.   Οι φορείς που αναφέρονται στην παράγραφο 2 στοιχείο β) ή οι εκπρόσωποί τους μπορούν να αντικατασταθούν ή να αποκλειστούν για την εναπομένουσα περίοδο της θητείας τους στις εξής περιπτώσεις:

               α)

               εφόσον ο φορέας ή ο εκπρόσωπός του δεν είναι πλέον ικανός να συμβάλλει αποτελεσματικά στις διαβουλεύσεις της πλατφόρμας·

               β)

               εφόσον ο φορέας ή ο εκπρόσωπός του δεν συμμορφώνεται με τον όρο που αναφέρεται στο άρθρο 339 της Συνθήκης·

               γ)

               εφόσον ο φορέας ή ο εκπρόσωπός του παραιτηθεί·

               δ)

               εφόσον κρίνεται σκόπιμο για να διατηρηθεί η ισόρροπη εκπροσώπηση τόσο όσον αφορά τους διάφορους τομείς εμπειρογνωμοσύνης όσο και τα διάφορα συμφέροντα.

         Εφόσον φορέας ή εκπρόσωπός του αντικατασταθεί ή αποκλειστεί, ο γενικός διευθυντής Φορολογίας και Τελωνειακής Ένωσης μπορεί, κατά περίπτωση, να ορίσει φορέα αντικατάστασης από τον εφεδρικό κατάλογο που αναφέρεται στην παράγραφο 7 ή να ζητήσει από φορέα να διορίσει άλλον εκπρόσωπο ή άλλον αναπληρωτή.
   9.   Τα ονόματα των φορέων και των εκπροσώπων τους δημοσιεύονται στο μητρώο των ομάδων εμπειρογνωμόνων της Επιτροπής και άλλων παρεμφερών οντοτήτων, καλούμενο στο εξής «το μητρώο», καθώς και σε ειδικό δικτυακό τόπο.
   10.   Τα προσωπικά δεδομένα συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 5
   Λειτουργία
   1.   Πρόεδρος της πλατφόρμας ορίζεται ο γενικός διευθυντής Φορολογίας και Τελωνειακής Ένωσης ή αντιπρόσωπός του.
   2.   Προκειμένου να διευκολυνθεί η αποτελεσματική της λειτουργία, η πλατφόρμα συγκροτεί δύο υποομάδες στις οποίες συνεδριάζουν χωριστά εκπρόσωποι κυβερνητικών φορέων (φορολογικών αρχών των κρατών μελών) και μη κυβερνητικών φορέων (επιχειρήσεων, οργανώσεων της κοινωνίας των πολιτών και των φοροτεχνικών).
   3.   Με τη σύμφωνη γνώμη του προέδρου, η πλατφόρμα δύναται να συγκροτεί άλλες υποομάδες για την εξέταση επιμέρους ζητημάτων βάσει εντολής που καθορίζει η ίδια. Οι εν λόγω υποομάδες διαλύονται μετά την εκπλήρωση της εντολής τους.
   4.   Ο πρόεδρος μπορεί να απευθύνει ad hoc πρόσκληση συμμετοχής στις εργασίες της πλατφόρμας ή της υποομάδας σε εξωτερικούς εμπειρογνώμονες με ειδίκευση σε θέμα της ημερήσιας διάταξης. Επιπλέον, ο πρόεδρος μπορεί να παραχωρεί καθεστώς παρατηρητή σε άτομα, σε οργανώσεις κατά την έννοια του κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων (11) και σε υποψήφιες για προσχώρηση χώρες.
   5.   Τα μέλη και οι εκπρόσωποί τους, καθώς και οι προσκαλούμενοι εμπειρογνώμονες και παρατηρητές, οφείλουν να συμμορφώνονται με τις διατάξεις περί τήρησης του επαγγελματικού απορρήτου που ορίζονται στις Συνθήκες και άλλους κανόνες της Ένωσης, καθώς και με τους κανόνες που αφορούν την προστασία απόρρητων πληροφοριών της ΕΕ που ορίζονται στην απόφαση της Επιτροπής 2001/844/ΕΚ, ΕΚΑΧ, Ευρατόμ (12). Σε περίπτωση αθέτησης των εν λόγω υποχρεώσεων, η Επιτροπή μπορεί να λάβει όλα τα κατάλληλα μέτρα.
   6.   Οι συνεδριάσεις της πλατφόρμας και των υποομάδων της διεξάγονται κατ' αρχήν στα κτίρια της Επιτροπής. Η Επιτροπή παρέχει γραμματειακή υποστήριξη. Δύνανται να συμμετάσχουν στις εν λόγω συνεδριάσεις και άλλες υπηρεσίες της Επιτροπής, για τις οποίες οι εργασίες της πλατφόρμας και των υποομάδων της παρουσιάζουν ενδιαφέρον.
   7.   Η πλατφόρμα θεσπίζει τον εσωτερικό κανονισμό της με βάση τους τυποποιημένους κανόνες διαδικασίας για τις ομάδες εμπειρογνωμόνων.
   8.   Η Επιτροπή δημοσιεύει όλα τα έγγραφα για τις δραστηριότητες της πλατφόρμας (ημερήσιες διατάξεις, πρακτικά και εισηγήσεις των συμμετεχόντων) είτε κατευθείαν στο μητρώο είτε μέσω συνδέσμου που παραπέμπει από το μητρώο σε ειδικό ιστότοπο. Δεν δημοσιεύονται έγγραφα σε περίπτωση που η δημοσιοποίησή τους θα έθιγε την προστασία δημόσιου ή ιδιωτικού συμφέροντος, όπως ορίζεται στο άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (13).
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της πλατφόρμας δεν αμείβονται για παρεχόμενες υπηρεσίες.
   2.   Τα οδοιπορικά και, κατά περίπτωση, οι δαπάνες διαβίωσης των συμμετεχόντων στις δραστηριότητες της πλατφόρμας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα εν λόγω έξοδα καλύπτονται εντός των ορίων των πιστώσεων που διατίθενται βάσει της ετήσιας διαδικασίας διάθεσης των πόρων.
   Άρθρο 7
   Κατάργηση
   Η απόφαση C(2013) 2236 καταργείται.
   Άρθρο 8
   Εφαρμογή
   Η παρούσα απόφαση εφαρμόζεται έως τις 16 Ιουνίου 2019.

      Βρυξέλλες, 17 Ιουνίου 2015.

            Για την Επιτροπή

         Pierre MOSCOVICI

            Μέλος της Επιτροπής

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  Απόφαση C(2013) 2236 της Επιτροπής, της 23ης Απριλίου 2013, για τη σύσταση ομάδας εμπειρογνωμόνων της Επιτροπής, καλούμενης «Πλατφόρμα για τη χρηστή φορολογική διακυβέρνηση, τον επιθετικό φορολογικό σχεδιασμό και τη διπλή φορολόγηση».

      (5)  COM(2011) 712 τελικό.

      (6)  Ψήφισμα του Ευρωπαϊκού Κοινοβουλίου, της 25ης Μαρτίου 2015, σχετικά με την ετήσια έκθεση για τη φορολογία.

      (7)  Συμβούλιο Ecofin της 9ης Δεκεμβρίου 2014, Ευρωπαϊκό Συμβούλιο της 18ης Δεκεμβρίου 2014.

      (8)  Ανακοίνωση σχετικά με τη φορολογική διαφάνεια για την καταπολέμηση της φοροδιαφυγής και της φοροαποφυγής [COM(2015) 136], και πρόταση για καθιέρωση αυτόματης ανταλλαγής πληροφοριών μεταξύ των κρατών μελών της ΕΕ σχετικά με τις φορολογικές τους αποφάσεις [COM(2015) 135].

      (9)  Ανακοίνωση της 17ης Ιουνίου 2015 [COM(2015) 302 final].

      (10)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (11)  Ανακοίνωση του προέδρου στην Επιτροπή: Πλαίσιο για τους οριζόντιους κανόνες και το δημόσιο μητρώο των ομάδων εμπειρογνωμόνων της Επιτροπής, C(2010) 7649 τελικό.

      (12)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).

      (13)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43). Οι εξαιρέσεις αυτές αποσκοπούν στην προστασία της δημόσιας ασφάλειας, των στρατιωτικών υποθέσεων, των διεθνών σχέσεων, της δημοσιονομικής, νομισματικής και οικονομικής πολιτικής, της ιδιωτικής ζωής και της ακεραιότητας του ατόμου, των εμπορικών συμφερόντων, των δικαστικών διαδικασιών και της παροχής νομικών συμβουλών, των επιθεωρήσεων / ελέγχων / λογιστικών ελέγχων και της διαδικασίας λήψης αποφάσεων ενός θεσμικού οργάνου.


title: 2004/468/ΕΚΑΠΟΦΑΣΗ ΤΗΣ ΕΠΙΤΡΟΠΗΣ, της 29ης Απριλίου 2004, για τον καθορισμό των μεταβατικών μέτρων που πρέπει να εφαρμόζονται από την Εσθονία και την Ουγγαρία όσον αφορά τα υλικά που συλλέγονται κατά την επεξεργασία λυμάτων σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
    30.4.2004       EL                Επίσηµη Εφηµερίδα της Ευρωπαϊκής Ένωσης                 L 160/4
                                   ΑΠΟΦΑΣΗ ΤΗΣ ΕΠΙΤΡΟΠΗΣ
                                        της 29ης Απριλίου 2004
    για τον καθορισµό των µεταβατικών µέτρων που πρέπει να εφαρµόζονται από την
 Εσθονία και την Ουγγαρία όσον αφορά τα υλικά που συλλέγονται κατά την επεξεργασία
        λυµάτων σύµφωνα µε τον κανονισµό (ΕΚ) αριθ. 1774/2002 του Ευρωπαϊκού
                                 Κοινοβουλίου και του Συµβουλίου
                      (Κείµενο που παρουσιάζει ενδιαφέρον για τον ΕΟΧ)
                                               (2004/468/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της
Σλοβακίας, και ιδίως το άρθρο 2 παράγραφος 3,
την πράξη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της
Σλοβακίας, και ιδίως το άρθρο 42,
Εκτιµώντας τα ακόλουθα:
(1)      Ο κανονισµός (ΕΚ) αριθ. 1774/2002 του Ευρωπαϊκού Κοινοβουλίου και του
         Συµβουλίου, της 3ης Οκτωβρίου 2002, για τον καθορισµό υγειονοµικών κανόνων
         σχετικά µε τα ζωικά υποπροϊόντα που δεν προορίζονται για κατανάλωση από τον
         άνθρωπο1 προβλέπει πρόσθετες απαιτήσεις όσον αφορά την επεξεργασία λυµάτων
         από εγκαταστάσεις που χειρίζονται υλικά των κατηγοριών 1 και 2.
(2)      Ενδείκνυται η θέσπιση µεταβατικών µέτρων για να διευκολυνθεί η µετάβαση από το
         υφιστάµενο καθεστώς σε ορισµένα νέα κράτη µέλη τα οποία δεν πληρούν πλήρως τις
         απαιτήσεις του κανονισµού (ΕΚ) αριθ. 1774/2002 όσον αφορά την επεξεργασία
         λυµάτων.
(3)      Συνεπώς, ως προσωρινό µέτρο πρέπει να εγκριθεί παρέκκλιση στην Εσθονία έως τις
         31 Αυγούστου 2004 και στην Ουγγαρία έως την 1η Μαΐου 2005 έτσι ώστε να είναι σε
         θέση να επιτρέψουν στις επιχειρήσεις να συνεχίσουν να εφαρµόζουν τους εθνικούς
         κανόνες για τη συλλογή υλικών των κατηγοριών 1 και 2 κατά την επεξεργασία
         λυµάτων.
1
         ΕΕ L 273, 10.10.2002, σ. 1. Κανονισµός όπως τροποποιήθηκε τελευταία από τον κανονισµό (ΕΚ) αριθ.
         808/2003 (ΕΕ L 117, 13.5.2005, σ. 1).
 ---pagebreak---     30.4.2004      EL            Επίσηµη Εφηµερίδα της Ευρωπαϊκής Ένωσης          L 160/5
(4)      Προκειµένου να µην τίθεται σε κίνδυνο η υγεία των ζώων και η δηµόσια υγεία, η
         Εσθονία και η Ουγγαρία πρέπει να διατηρούν κατάλληλα συστήµατα ελέγχου κατά
         την περίοδο των µεταβατικών µέτρων.
(5)      Τα µέτρα που προβλέπονται στην παρούσα απόφαση είναι σύµφωνα µε τη γνώµη της
         µόνιµης επιτροπής για την τροφική αλυσίδα και την υγεία των ζώων,
ΑΠΟΦΑΣΙΖΕΙ:
                                             Άρθρο 1
1.        Κατά παρέκκλιση από το κεφάλαιο ΙΧ του παραρτήµατος ΙΙ του κανονισµού (EΚ)
          αριθ. 1774/2002, η Εσθονία µπορεί να συνεχίσει να χορηγεί επιµέρους εγκρίσεις έως
          την 31η Αυγούστου 2004 το αργότερο και η Ουγγαρία έως την 1η Μαΐου 2005 το
          αργότερο σε υπεύθυνους λειτουργίας µονάδων επεξεργασίας, χώρων και σφαγείων
          που αναφέρονται στο άρθρο 4 παράγραφος 1 στοιχείο δ) και στο άρθρο 5
          παράγραφος 1 στοιχείο β) του κανονισµού (ΕΚ) αριθ. 1774/2002, σύµφωνα µε τους
          εθνικούς κανόνες, για την εφαρµογή των κανόνων αυτών κατά τη συλλογή λυµάτων,
          µε την προϋπόθεση ότι:
          α)    όλα τα ζωικά υλικά που κατακρατούνται στα τρέχοντα συστήµατα από αυτές
                τις µονάδες επεξεργασίας, τους χώρους και τα σφαγεία συλλέγονται και
                µεταφέρονται και η τελική τους διάθεση γίνεται ως υλικό της κατηγορίας 1 ή
                2, αντιστοίχως, σύµφωνα µε τον κανονισµό (ΕΚ) αριθ. 1774/2002·
          β)    οι εθνικοί κανόνες εφαρµόζονται µόνον για τους χώρους και τις εγκαταστάσεις
                που εφήρµοζαν τους κανόνες αυτούς την 1η Μαΐου 2004.
2.        Η αρµόδια αρχή λαµβάνει τα αναγκαία µέτρα για τον έλεγχο της συµµόρφωσης των
          εγκεκριµένων υπεύθυνων λειτουργίας χώρων και εγκαταστάσεων µε τους όρους του
          άρθρου 1.
                                             Άρθρο 2
1.        Επιµέρους εγκρίσεις που χορηγήθηκαν από την αρµόδια αρχή για τα υλικά που
          συλλέγονται κατά την επεξεργασία λυµάτων ανακαλούνται αµέσως και µονίµως για
          κάθε επιχείρηση, χώρο ή εγκατάσταση εάν δεν πληρούνται πλέον οι όροι της
          παρούσας απόφασης.
2.        Η αρµόδια αρχή ανακαλεί τυχόν εγκρίσεις που χορηγήθηκαν σύµφωνα µε το άρθρο
          1 παράγραφος 1 έως την 31η Αυγούστου 2004 το αργότερο στην Εσθονία και έως
          την 1η Μαΐου 2005 το αργότερο στην Ουγγαρία.
          Η αρµόδια αρχή δεν χορηγεί τελική έγκριση σύµφωνα µε τον κανονισµό (EΚ) αριθ.
          1774/2002 εκτός και αν διαπιστώσει µε βάση τους ελέγχους της ότι οι χώροι και οι
          εγκαταστάσεις που αναφέρονται στο άρθρο 1 ανταποκρίνονται σε όλες τις
          απαιτήσεις του εν λόγω κανονισµού.
3.        Η τελική διάθεση τυχόν υλικών που δεν συµµορφώνονται µε τις απαιτήσεις της
          παρούσας απόφασης γίνεται σύµφωνα µε τις οδηγίες της αρµόδιας αρχής.
 ---pagebreak---     30.4.2004    EL            Επίσηµη Εφηµερίδα της Ευρωπαϊκής Ένωσης         L 160/6
                                           Άρθρο 3
Η Εσθονία και η Ουγγαρία λαµβάνουν αµέσως τα αναγκαία µέτρα για τη συµµόρφωση µε
την παρούσα απόφαση και τα δηµοσιεύουν. Ενηµερώνουν αµέσως την Επιτροπή σχετικά.
                                           Άρθρο 4
Η παρούσα απόφαση εφαρµόζεται υπό την επιφύλαξη και από την ηµεροµηνία έναρξης
ισχύος της συνθήκης προσχώρησης της Τσεχικής ∆ηµοκρατίας, της Εσθονίας, της Κύπρου,
της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και
της Σλοβακίας.
Εφαρµόζεται έως την 1η Μαΐου 2005.
Βρυξέλλες, 29 Απριλίου 2004.
                                            Για την Επιτροπή
                                            David BYRNE
                                            Μέλος της Επιτροπής
                                 _____________________


title: Απόφαση (ΕΕ) 2017/1638 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/170

         ΑΠΌΦΑΣΗ (ΕΕ) 2017/1638 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2015, που συνοδεύεται από την απάντηση της Υπηρεσίας (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017 στην επιτροπή διαχείρισης της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες όσον αφορά την εκτέλεση του προϋπολογισμού της Υπηρεσίας για το οικονομικό έτος 2015 (05873/2017 — C8-0076/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβούλιου, της 25ης Νοεμβρίου 2009, για την ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και της Υπηρεσίας (4), και ιδίως το άρθρο 13,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0143/2017),

               1.

               εγκρίνει το κλείσιμο των λογαριασμών της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στην επιτροπή διαχείρισης της Υπηρεσίας του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 22.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 337 της 18.12.2009, σ. 1.

      (5)  ΕΕ L 328 της 7.12.2013, σ. 42.


title: Απόφαση (ΕΕ) 2015/345 της Επιτροπής, της 2ας Μαρτίου 2015 , για την τροποποίηση των αποφάσεων 2009/563/ΕΚ, 2009/564/ΕΚ, 2009/578/ΕΚ, 2010/18/ΕΚ, 2011/263/EE, 2011/264/EE, 2011/382/EE και 2011/383/ΕΕ, ώστε να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα [κοινοποιηθείσα υπό τον αριθμό C(2015) 1286]  Κείμενο που παρουσιάζει ενδιαφέρον για τον ΕΟΧ

text:
               4.3.2015

               EL

               Επίσημη Εφημερίδα της Ευρωπαϊκής Ένωσης

               L 60/39

         ΑΠΌΦΑΣΗ (ΕΕ) 2015/345 ΤΗΣ ΕΠΙΤΡΟΠΉΣ
   της 2ας Μαρτίου 2015
   για την τροποποίηση των αποφάσεων 2009/563/ΕΚ, 2009/564/ΕΚ, 2009/578/ΕΚ, 2010/18/ΕΚ, 2011/263/EE, 2011/264/EE, 2011/382/EE και 2011/383/ΕΕ, ώστε να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα

         [κοινοποιηθείσα υπό τον αριθμό C(2015) 1286]

   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 3 στοιχείο γ),
   Έπειτα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:

               (1)

               Η απόφαση 2009/563/ΕΚ της Επιτροπής (2) λήγει στις 30 Ιουνίου 2015.

               (2)

               Η απόφαση 2009/564/ΕΚ της Επιτροπής (3) λήγει στις 30 Νοεμβρίου 2015.

               (3)

               Η απόφαση 2009/578/ΕΚ της Επιτροπής (4) λήγει στις 30 Νοεμβρίου 2015.

               (4)

               Η απόφαση 2010/18/ΕΚ της Επιτροπής (5) λήγει στις 31 Δεκεμβρίου 2015.

               (5)

               Η απόφαση 2011/263/ΕΕ της Επιτροπής (6) λήγει στις 28 Απριλίου 2015.

               (6)

               Η απόφαση 2011/264/ΕΕ της Επιτροπής (7) λήγει στις 28 Απριλίου 2015.

               (7)

               Η απόφαση 2011/382/ΕΕ της Επιτροπής (8) λήγει στις 24 Ιουνίου 2015.

               (8)

               Η απόφαση 2011/383/ΕΕ της Επιτροπής (9) λήγει στις 28 Ιουνίου 2015.

               (9)

               Πραγματοποιήθηκε εκτίμηση για να αξιολογηθεί η ορθότητα και η καταλληλότητα των σημερινών οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης, που θεσπίστηκαν με τις αποφάσεις 2009/563/ΕΚ, 2009/564/ΕΚ, 2009/578/ΕΚ, 2010/18/ΕΚ, 2011/263/ΕΕ, 2011/264/ΕΕ, 2011/382/ΕΕ και 2011/383/ΕΕ. Καθώς τα τρέχοντα οικολογικά κριτήρια και οι συναφείς απαιτήσεις εκτίμησης και εξακρίβωσης που καθορίζονται στις εν λόγω αποφάσεις εξακολουθούν να είναι υπό αναθεώρηση, είναι σκόπιμο να παραταθούν οι περίοδοι ισχύος των εν λόγω οικολογικών κριτηρίων και των σχετικών απαιτήσεων εκτίμησης και εξακρίβωσης. Λόγω των διαφορετικών σταδίων στα οποία βρίσκεται η διαδικασία αναθεώρησης, η περίοδος ισχύος των οικολογικών κριτηρίων και των συναφών απαιτήσεων εκτίμησης και εξακρίβωσης που καθορίζεται στην απόφαση 2009/563/ΕΚ θα πρέπει να παραταθεί έως τις 31 Δεκεμβρίου 2015 και η περίοδος ισχύος των οικολογικών κριτηρίων και των συναφών απαιτήσεων εκτίμησης και εξακρίβωσης που καθορίζεται στις αποφάσεις 2009/564/ΕΚ, 2009/578/ΕΚ, 2010/18/ΕΚ, 2011/263/ΕΕ, 2011/264/ΕΕ, 2011/382/ΕΕ και 2011/383/ΕΕ θα πρέπει να παραταθεί έως τις 31 Δεκεμβρίου 2016.

               (10)

               Επομένως, θα πρέπει να τροποποιηθούν αναλόγως οι αποφάσεις 2009/563/ΕΚ, 2009/564/ΕΚ, 2009/578/ΕΚ, 2010/18/ΕΚ, 2011/263/ΕΕ, 2011/264/ΕΕ, 2011/382/ΕΕ και 2011/383/ΕΕ.

               (11)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει του άρθρου 16 του κανονισμού (ΕΚ) αριθ. 66/2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 3 της απόφασης 2009/563/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την ομάδα προϊόντων “είδη υπόδησης” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2015.»

   Άρθρο 2
   Το άρθρο 4 της απόφασης 2009/564/ΕΚ αντικαθίσταται από το ακόλουθο κείμενο:

      «Άρθρο 4
      Τα οικολογικά κριτήρια για την ομάδα προϊόντων “υπηρεσίες κατασκηνώσεων/κάμπινγκ” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 3
   Το άρθρο 4 της απόφασης 2009/578/ΕΚ αντικαθίσταται από το ακόλουθο κείμενο:

      «Άρθρο 4
      Τα οικολογικά κριτήρια για την ομάδα προϊόντων “υπηρεσίες τουριστικών καταλυμάτων” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 4
   Το άρθρο 3 της απόφασης 2010/18/ΕΚ αντικαθίσταται από το ακόλουθο κείμενο:

      «Άρθρο 3
      Τα οικολογικά κριτήρια για την ομάδα προϊόντων “ξύλινες επενδύσεις δαπέδων” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 5
   Το άρθρο 4 της απόφασης 2011/263/ΕΕ αντικαθίσταται από το ακόλουθο κείμενο:

      «Άρθρο 4
      Τα κριτήρια για την ομάδα προϊόντων “απορρυπαντικά πλυντηρίων πιάτων” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 6
   Το άρθρο 4 της απόφασης 2011/264/ΕΕ αντικαθίσταται από το ακόλουθο κείμενο:

      «Άρθρο 4
      Τα κριτήρια για την ομάδα προϊόντων “απορρυπαντικά πλυντηρίων ρούχων” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 7
   Το άρθρο 4 της απόφασης 2011/382/ΕΕ αντικαθίσταται από το ακόλουθο κείμενο:

      «Άρθρο 4
      Τα κριτήρια για την ομάδα προϊόντων “απορρυπαντικά πιάτων” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 8
   Το άρθρο 4 της απόφασης 2011/383/ΕΕ αντικαθίσταται από το ακόλουθο κείμενο:

      «Άρθρο 4
      Τα κριτήρια για την ομάδα προϊόντων “καθαριστικά προϊόντα γενικής χρήσης και προϊόντα καθαρισμού χώρων υγιεινής” και οι συναφείς απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2016.»

   Άρθρο 9
   Η παρούσα απόφαση απευθύνεται στα κράτη μέλη.

      Βρυξέλλες, 2 Μαρτίου 2015.

            Για την Επιτροπή

         Karmenu VELLA

            Μέλος της Επιτροπής

      (1)  ΕΕ L 27 της 30.1.2010, σ. 1.

      (2)  Απόφαση 2009/563/ΕΚ της Επιτροπής, της 9ης Ιουλίου 2009, περί καθορισμού οικολογικών κριτηρίων για την απονομή του κοινοτικού οικολογικού σήματος σε είδη υπόδησης (ΕΕ L 196 της 28.7.2009, σ. 27).

      (3)  Απόφαση 2009/564/ΕΚ της Επιτροπής, της 9ης Ιουλίου 2009, για καθορισμό των οικολογικών κριτηρίων για την απονομή του κοινοτικού οικολογικού σήματος σε υπηρεσίες κατασκηνώσεων/κάμπινγκ (ΕΕ L 196 της 28.7.2009, σ. 36).

      (4)  Απόφαση 2009/578/ΕΚ της Επιτροπής, της 9ης Ιουλίου 2009, σχετικά με τον καθορισμό οικολογικών κριτηρίων απονομής κοινοτικού οικολογικού σήματος για υπηρεσίες τουριστικών καταλυμάτων (ΕΕ L 198 της 30.7.2009, σ. 57).

      (5)  Απόφαση 2010/18/ΕΚ της Επιτροπής, της 26ης Νοεμβρίου 2009, για τον καθορισμό των οικολογικών κριτηρίων απονομής του κοινοτικού οικολογικού σήματος σε ξύλινες επενδύσεις δαπέδων (ΕΕ L 8 της 13.1.2010, σ. 32).

      (6)  Απόφαση 2011/263/ΕΕ της Επιτροπής, της 28ης Απριλίου 2011, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων (ΕΕ L 111 της 30.4.2011, σ. 22).

      (7)  Απόφαση 2011/264/ΕΕ της Επιτροπής, της 28ης Απριλίου 2011, περί καθορισμού οικολογικών κριτηρίων για την απονομή του οικολογικού σήματος της EE σε απορρυπαντικά πλυντηρίων ρούχων (ΕΕ L 111 της 30.4.2011, σ. 34).

      (8)  Απόφαση 2011/382/ΕΕ της Επιτροπής, της 24ης Ιουνίου 2011, για καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πιάτων (ΕΕ L 169 της 29.6.2011, σ. 40).

      (9)  Απόφαση 2011/383/ΕΕ της Επιτροπής, της 28ης Ιουνίου 2011, για τον καθορισμό των οικολογικών κριτηρίων απονομής του οικολογικού σήματος της ΕΕ σε καθαριστικά προϊόντα γενικής χρήσης και προϊόντα καθαρισμού χώρων υγιεινής (ΕΕ L 169 της 29.6.2011, σ. 52).


title: Απόφαση 2014/915/ΚΕΠΠΑ του Συμβουλίου, της 16ης Δεκεμβρίου 2014 , για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia

text:
               17.12.2014

               EL

               Επίσημη Εφημερίδα της Ευρωπαϊκής Ένωσης

               L 360/56

         ΑΠΌΦΑΣΗ 2014/915/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2014
   για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Αυγούστου 2010, το Συμβούλιο εξέδωσε την απόφαση 2010/452/ΚΕΠΠΑ (1) η οποία παρέτεινε την αποστολή επιτήρησης της Ευρωπαϊκής Ένωσης στη Γεωργία (εφεξής «EUMM Georgia» ή «αποστολή») που είχε θεσπισθεί με την κοινή δράση 2008/736/ΚΕΠΠΑ (2). Η απόφαση 2010/452/ΚΕΠΠΑ λήγει στις 14 Δεκεμβρίου 2014.

               (2)

               Η EUMM Georgia θα πρέπει να παραταθεί για περαιτέρω περίοδο δύο ετών βάσει της τρέχουσας εντολής της.

               (3)

               Η αποστολή θα διεξάγεται στο πλαίσιο συνθηκών που μπορεί να επιδεινωθούν και να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζεται στο άρθρο 21 της Συνθήκης.

               (4)

               Η απόφαση 2010/452/ΚΕΠΠΑ θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/452/ΚΕΠΠΑ τροποποιείται ως εξής:

               1)

               Το άρθρο 3 παράγραφος 7 αντικαθίσταται ως εξής:
               «3.   Όλο το προσωπικό τηρεί τα ελάχιστα εξειδικευμένα πρότυπα ασφαλείας της αποστολής και το σχέδιο ασφαλείας της αποστολής για την υποστήριξη της πολιτικής της Ένωσης στον τομέα της επιτόπιας ασφάλειας. Όσον αφορά την προστασία των διαβαθμισμένων πληροφοριών της ΕΕ που έχει ανατεθεί στο προσωπικό κατά τη διάρκεια των καθηκόντων του, όλο το προσωπικό τηρεί τις αρχές ασφαλείας και τα ελάχιστα πρότυπα που ετέθησαν με την απόφαση 2013/488/ΕΕ του Συμβουλίου (3).

                  (3)  Απόφαση 2013/488/ΕΕ του Συμβουλίου της 23ης Σεπτεμβρίου 2013 σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).»"
						,

               2)

               Στο άρθρο 12, η παράγραφος 5 αντικαθίσταται ως εξής:
               «5.   Ο αρχηγός αποστολής μεριμνά για την προστασία των διαβαθμισμένων πληροφοριών ΕΕ σύμφωνα με την απόφαση 2013/488/ΕΕ του Συμβουλίου.»,

               3)

               Στο άρθρο 14 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες της αποστολής για την περίοδο από 15 Δεκεμβρίου 2014 έως 14 Δεκεμβρίου 2015 ανέρχεται σε 18 300 000 EUR.»,

               4)

               παρεμβάλλεται το ακόλουθο άρθρο:
               «Άρθρο 14α
               Μονάδα σχεδίων
               1.   Η EUMM Georgia διαθέτει μονάδα σχεδίων για την εκπόνηση και εκτέλεση σχεδίων. Κατά περίπτωση, η EUMM Georgia διευκολύνει και παρέχει συμβουλές όσον αφορά σχέδια που υλοποιούνται από κράτη μέλη και από τρίτα κράτη, υπό την ευθύνη τους, σε τομείς που συνδέονται με την EUMM Georgia και προάγουν τους στόχους της.
               2.   Με την επιφύλαξη της παραγράφου 3, η EUMM Georgia μπορεί να προσφεύγει σε χρηματοδοτικές συνεισφορές των κρατών μελών ή τρίτων κρατών για την υλοποίηση σχεδίων που θεωρείται ότι συμπληρώνουν κατά τρόπο συνεκτικό τις άλλες δράσεις της EUMM Georgia, εφόσον το σχέδιο:

                           α)

                           προβλέπεται στο δημοσιονομικό δελτίο της παρούσας απόφασης, ή

                           β)

                           έχει ενσωματωθεί κατά τη διάρκεια της εντολής μέσω τροποποίησης του δημοσιονομικού δελτίου κατόπιν αιτήσεως του αρχηγού αποστολής.

                     Η EUMM Georgia συνάπτει συμφωνία με τα εν λόγω κράτη, η οποία ρυθμίζει, ιδίως, τις ειδικές διαδικασίες για την εξέταση κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων της EUMM Georgia κατά τη διαχείριση των κεφαλαίων που τίθενται στη διάθεσή της από τα εν λόγω κράτη. Τα κράτη που παρέχουν την οικονομική συνδρομή δεν μπορούν επ' ουδενί να καθιστούν υπεύθυνους την Ένωση ή τον ΥΕ για πράξεις ή παραλείψεις της EUMM Georgia κατά τη χρησιμοποίηση των κεφαλαίων που διατέθηκαν από τα εν λόγω κράτη.
               3.   Οι χρηματοδοτικές συνεισφορές τρίτων κρατών στη μονάδα σχεδίων υπόκειται στην προηγούμενη αποδοχή από την ΕΠΑ.»

               5)

               Το άρθρο 16, παράγραφος 1, 2 και 3 αντικαθίσταται ως εξής:
               «1.   Η ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση, εφόσον απαιτείται και σε συνάρτηση με τις ανάγκες της αποστολής, διαβαθμισμένες πληροφορίες και έγγραφα της ΕΕ, μέχρι τη διαβάθμιση “CONFIDENTIEL UE/EU CONFIDENTIAL”, που έχουν καταρτισθεί για τους σκοπούς της αποστολής, σύμφωνα με την απόφαση 2013/488/ΕΕ.
               2.   Η ΥΕ εξουσιοδοτείται εξάλλου να κοινοποιεί στα Ηνωμένα Έθνη και στον ΟΑΣΕ, σύμφωνα με τις επιχειρησιακές ανάγκες της αποστολής, διαβαθμισμένες πληροφορίες και έγγραφα της Ευρωπαϊκής Ένωσης έως τον βαθμό “RESTREINT UE/EU RESTRICTED” που παράγονται για τους σκοπούς της αποστολής, σύμφωνα με την απόφαση 2013/488/ΕΕ. Για τον σκοπό αυτόν, καθορίζονται ρυθμίσεις ανάμεσα στην ΥΕ, στις αρμόδιες αρχές του ΟΗΕ και του ΟΑΣΕ.
               3.   Σε περίπτωση συγκεκριμένης και άμεσης επιχειρησιακής ανάγκης, η ΥΕ εξουσιοδοτείται επίσης να γνωστοποιεί στο κράτος υποδοχής διαβαθμισμένες μέχρι βαθμού “RESTREINT UE/EU RESTRICTED” πληροφορίες και έγγραφα της ΕΕ που καταρτίζονται για τους σκοπούς της αποστολής, σύμφωνα με με την απόφαση 2013/488/ΕΕ. Για τον σκοπό αυτόν, καθορίζονται ρυθμίσεις ανάμεσα στην ΥΕ και στις αρμόδιες αρχές του κράτους υποδοχής.».

               6)

               στο άρθρο 18, το δεύτερο εδάφιο αντικαθίσταται από το ακόλουθο κείμενο:
               «Λήγει στις 14 Δεκεμβρίου 2016.».
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 15 Δεκεμβρίου 2014.

      Βρυξέλλες, 16 Δεκεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  Απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Γεωργία (ΕΕ L 213 της 13.8.2010, σ. 43).

      (2)  Κοινή δράση 2008/736/ΚΕΠΠΑ του Συμβουλίου, της 15ης Σεπτεμβρίου 2008, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 248 της 17.9.2008, σ. 26).


title: 2010/601/ΕΕ: Απόφαση του Συμβουλίου, της 1ης Οκτωβρίου 2010 , για τον διορισμό στην Επιτροπή των Περιφερειών ενός αναπληρωματικού μέλους από την Ιταλία

text:
               7.10.2010

               EL

               Επίσημη Εφημερίδα της Ευρωπαϊκής Ένωσης

               L 264/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 1ης Οκτωβρίου 2010
   για τον διορισμό στην Επιτροπή των Περιφερειών ενός αναπληρωματικού μέλους από την Ιταλία
   (2010/601/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης και ιδίως το άρθρο 305,
   την πρόταση της ιταλικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Salvatore MANGIAFICO.

         ΑΠΟΦΑΣΙΖΕΙ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος για το εναπομένον διάστημα της τρέχουσας εντολής, ήτοι έως τις 25 Ιανουαρίου 2015:

               —

               ο κ. Samuele BALDINI

                  Consigliere, Provincia di Firenze

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 1 Οκτωβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


title: Απόφαση (ΕΕ) 2016/334 του Συμβουλίου, της 4ης Μαρτίου 2016, για τον διορισμό δύο αναπληρωματικών μελών, κατόπιν πρότασης της Δημοκρατίας της Λιθουανίας, στην Επιτροπή των Περιφερειών

text:
               9.3.2016

               EL

               Επίσημη Εφημερίδα της Ευρωπαϊκής Ένωσης

               L 62/17

         ΑΠΌΦΑΣΗ (ΕΕ) 2016/334 ΤΟΥ ΣΥΜΒΟΥΛΊΟΥ
   της 4ης Μαρτίου 2016
   για τον διορισμό δύο αναπληρωματικών μελών, κατόπιν πρότασης της Δημοκρατίας της Λιθουανίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της λιθουανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Δύο θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας της κ. Odeta ŽERLAUSKIENĖ και του κ. Jonas PINSKUS,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται αναπληρωματικά μέλη στην Επιτροπή των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2020:

               —

               η κ. Andžela ŠAKINIENĖ, Member of Klaipėda District Municipal Council,

               —

               ο κ. Kęstutis VAITUKAITIS, Member of Elektrėnai Municipal Council.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 4 Μαρτίου 2016.

            Για το Συμβούλιο

            Η Πρόεδρος

         S.A.M. DIJKSMA

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015 , για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


Avis juridique important

|

32002D0498

2002/498/ΕΚ: Απόφαση της Επιτροπής, της 5ης Ιουνίου 2002, για την αποδοχή ανάληψης υποχρέωσης σε σχέση με τη διαδικασία αντιντάμπινγκ όσον αφορά τις εισαγωγές ουρίας καταγωγής, μεταξύ άλλων, Λιθουανίας

Επίσημη Εφημερίδα αριθ. L 168 της 27/06/2002 σ. 0051 - 0052

Απόφαση της Επιτροπήςτης 5ης Ιουνίου 2002για την αποδοχή ανάληψης υποχρέωσης σε σχέση με τη διαδικασία αντιντάμπινγκ όσον αφορά τις εισαγωγές ουρίας καταγωγής, μεταξύ άλλων, Λιθουανίας(2002/498/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία από τον κανονισμό (ΕΚ) αριθ. 2238/2000(1), και ιδίως τα άρθρα 8 και 9,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:A. ΔΙΑΔΙΚΑΣΙΑ(1) Η Επιτροπή, με τον κανονισμό (ΕΚ) αριθ. 1497/2001(2) ("ο κανονισμός προσωρινού δασμού") επέβαλε προσωρινό δασμό αντιντάμπινγκ στις εισαγωγές ουρίας καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας, και δέχτηκε τις αναλήψεις υποχρεώσεων που πρότεινε ένας παραγωγός-εξαγωγέας της Βουλγαρίας.(2) Το Συμβούλιο, με τον κανονισμό (ΕΚ) αριθ. 92/2002(3) ("ο κανονισμός για τον οριστικό δασμό") επέβαλε οριστικούς δασμούς αντιντάμπινγκ στις εισαγωγές ουρίας καταγωγής Λευκορωσίας, Βουλγαρίας, Κροατίας, Εσθονίας, Λιβύης, Λιθουανίας, Ρουμανίας και Ουκρανίας, και απήλλαξε τον παραγωγό-εξαγωγέα της Βουλγαρίας από τους εν λόγω δασμούς, επειδή η Επιτροπή είχε αποδεχτεί ανάληψη υποχρέωσης από την εν λόγω εταιρεία.(3) Κατά τη διάρκεια της έρευνας, πριν την επιβολή των προσωρινών μέτρων, ο μοναδικός παραγωγός-εξαγωγέας του εν λόγω προϊόντος της Λιθουανίας, η Joint Stock Company Achema ("Achema"), είχε προτείνει ανάληψη υποχρέωσης, που δεν είχε γίνει αποδεκτή από την Επιτροπή για τους λόγους που περιγράφονται λεπτομερώς στην αιτιολογική σκέψη 237 του κανονισμού για τον προσωρινό δασμό.(4) Μετά την κοινοποίηση των πραγματικών περιστατικών και παρατηρήσεων βάσει των οποίων υπήρχε η πρόθεση να συσταθεί η επιβολή οριστικών δασμών, η Achema υπέβαλε στις υπηρεσίες της Επιτροπής εντός των προβλεπόμενων προθεσμιών αναθεωρημένη πρόταση ανάληψης υποχρέωσης ως προς τις τιμές. Αυτή η πρόταση ανάληψης υποχρέωσης δεν έγινε αποδεκτή λόγω του γεγονότος ότι η Achema πωλούσε επίσης λιπάσματα στην Κοινότητα. Η ύπαρξη πωλήσεων άλλων λιπασμάτων σήμαινε ότι μπορούσε εύκολα να παραβιασθεί η ανάληψη υποχρέωσης για την τήρηση ελάχιστων τιμών ουρίας με τις πωλήσεις αυτών των λιπασμάτων σε χαμηλότερες τιμές.(5) Εν συνεχεία, η Achema υπέβαλε σημαντικά αναθεωρημένη πρόταση ανάληψης υποχρέωσης. Θεωρείται ότι η αναθεωρημένη πρόταση όχι μόνον θα εξαλείψει τις ζημιογόνες επιπτώσεις του ντάμπινγκ αλλά επίσης θα περιορίσει σοβαρά τον κίνδυνο καταστρατήγησης υπό μορφή αλληλοεπικάλυψης με άλλα προϊόντα εφόσον, εκτός από την ελάχιστη τιμή που καθορίστηκε για την ουρία, η εταιρεία πρότεινε να τηρεί ένα ακριβές επίπεδο τιμών για τα άλλα λιπάσματα που εξάγει επίσης στην Κοινότητα. Η εταιρεία δέχτηκε επίσης να τηρεί τις υπόλοιπες επίσημες απαιτήσεις και υποχρεώσεις υποβολής εκθέσεων που προβλέπονται συνήθως στις αναλήψεις υποχρεώσεων για όλα τα λιπάσματα που εξάγονται στην Κοινότητα.(6) Αυτή η τελική, αποδεκτή, πρόταση ανάληψης υποχρέωσης ως προς τις τιμές υποβλήθηκε από την Achema πριν τη δημοσίευση των οριστικών συμπερασμάτων, αλλά σ' αυτό το προχωρημένο στάδιο της διαδικασίας ήταν αδύνατο από διοικητικής πλευράς να συμπεριληφθεί η ανάληψη υποχρέωσης στον κανονισμό του οριστικού δασμού. Κατ' εξαίρεση, και ειδικότερα λαμβανομένων υπόψη των προσπαθειών της εταιρείας καθόλη τη διάρκεια της διαδικασίας για να προτείνει ανάληψη υποχρέωσης που θα ανταποκρινόταν στις ανησυχίες της Επιτροπής όσον αφορά τον κίνδυνο καταστρατήγησης και την εξάλειψη της ζημίας, θεωρείται σκόπιμο να γίνει αποδεκτή η ανάληψη υποχρέωσης ανεξάρτητα από το γεγονός ότι υποβλήθηκε μετά την περίοδο κατά την οποία πρέπει να υποβάλλονται οι παρατηρήσεις δυνάμει του άρθρου 20 παράγραφος 5 του βασικού κανονισμού.(7) Ο κοινοτικός κλάδος παραγωγής ενημερώθηκε σχετικά με την αναθεωρημένη πρόταση και διατήρησε τη θέση του σύμφωνα με την οποία, λόγω των γενικών συνθηκών που επικρατούν στην αγορά λιπασμάτων που χαρακτηρίζεται από σημαντικές διακυμάνσεις τιμών, η ανάληψη υποχρέωσης υπό μορφή ελάχιστης τιμής δεν είναι επαρκής και μπορεί να υπονομεύσει τα μέτρα αντιντάμπινγκ που επιβλήθηκαν. Πρέπει να αναφερθεί ότι παρόλο που παρατηρήθηκαν ορισμένες διακυμάνσεις τιμών στην αγορά ουρίας, αυτές δεν ήταν αρκετές για να καταστήσουν αναποτελεσματική την ανάληψη υποχρέωσης. Αυτό επιβεβαιώθηκε επίσης από το γεγονός ότι η ανάληψη υποχρέωσης από τον παραγωγό-εξαγωγέα της Βουλγαρίας τον οποίο αφορά η έρευνα που οδήγησε στην επιβολή των οριστικών δασμών (η "αρχική έρευνα") είχε ήδη εφαρμοστεί επί πολλούς μήνες χωρίς να υπάρχει ένδειξη ότι ήταν αναποτελεσματική αυτή η ανάληψη υποχρέωσης. Επομένως δεν υπάρχει κανένας λόγος να υποτεθεί ότι η ανάληψη υποχρέωσης που πρότεινε η Achema δεν θα είναι αποτελεσματική.(8) Ο κοινοτικός κλάδος παραγωγής ήταν επίσης αντίθετος με την αποδοχή ανάληψης υποχρέωσης τόσο γρήγορα μετά την επιβολή οριστικού ειδικού δασμού αντιντάμπινγκ. Ισχυρίστηκε ακόμη ότι η τελική ανάληψη υποχρέωσης που προτάθηκε δεν διέφερε σημαντικά από την προηγούμενη προσφορά της εταιρείας που είχε απορριφθεί, όταν είχε προτείνει να εφαρμόσει τις τιμές της αγοράς για τα άλλα λιπάσματα που εξήγαγε στην Κοινότητα.(9) Για τους λόγους που αναφέρονται στις αιτιολογικές σκέψεις 5 και 6, αυτά τα επιχειρήματα απορρίφθηκαν.(10) Τέλος, ο κοινοτικός κλάδος παραγωγής ισχυρίστηκε ότι η Achema παρήγαγε και άλλα προϊόντα που μπορούσε να τα χρησιμοποιήσει για αντιστάθμιση. Ως προς αυτό πρέπει να αναφερθεί ότι η πρόταση ανάληψης υποχρέωσης περιέχει μια ρήτρα για "την Εταιρεία", δηλαδή την Achema και οποιαδήποτε από τις συνδεδεμένες εταιρείες της να μην συνάπτουν αντισταθμιστικές ρυθμίσεις υπό οποιαδήποτε μορφή με τους μη συνδεδεμένους πελάτες τους. Επιπλέον, υπό την προτεινόμενη μορφή της ανάληψης υποχρέωσης, είναι ήδη περιορισμένος ο κίνδυνος αντιστάθμισης.(11) Τέλος, ο κοινοτικός κλάδος παραγωγής ισχυρίστηκε ότι η αποδοχή των αναλήψεων υποχρεώσεων από ορισμένους εξαγωγείς θα αποτελέσει αδικαιολόγητη διάκριση έναντι άλλων εξαγωγέων που αφορά η αρχική έρευνα και για τους οποίους δεν έγινε αποδεκτή η ανάληψη υποχρέωσης.(12) Ως προς αυτό, πρέπει να αναφερθεί ότι κάθε πρόταση ανάληψης υποχρέωσης πρέπει να εξετάζεται βάσει των στοιχείων της σύμφωνα με τα κριτήρια που καθορίζονται στο άρθρο 8 του κανονισμού (ΕΚ) αριθ. 384/96 του Συμβουλίου για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας. Έτσι, οι προσφορές αναλήψεων υποχρεώσεων γίνονται αποδεκτές μόνον σε περίπτωση που εξουδετερώνουν τις ζημιογόνες επιπτώσεις του ντάμπινγκ και επιτρέπουν τον αποτελεσματικό έλεγχό τους. Αυτή ήταν και η περίπτωση της Achema και της βουλγαρικής εταιρείας αλλά όχι των άλλων εταιρειών που πρότειναν αναλήψεις υποχρεώσεων.(13) Συνεπώς, κανένα από τα επιχειρήματα που προέβαλε ο κοινοτικός κλάδος παραγωγής δεν μεταβάλλει το συμπέρασμα της Επιτροπής ότι η ανάληψη υποχρέωσης που πρότεινε η Achema εξουδετερώνει τις ζημιογόνες επιπτώσεις του ντάμπινγκ και περιορίζει σοβαρά τον κίνδυνο καταστρατήγησης υπό μορφή αλληλοεπικάλυψης με άλλα προϊόντα,B. ΑΝΑΛΗΨΗ ΥΠΟΧΡΕΩΣΗΣ(14) Με βάση τα ανωτέρω, η Επιτροπή θεωρεί ότι μπορεί να γίνει αποδεκτή η ανάληψη υποχρέωσης που πρότεινε η Achema εφόσον εξουδετερώνει τις ζημιογόνες επιπτώσεις του ντάμπινγκ. Εξάλλου, χάρη στις τακτικές και λεπτομερείς εκθέσεις που ανέλαβε να υποβάλλει η εταιρεία, η Επιτροπή θα μπορεί να ασκεί αποτελεσματικό έλεγχο. Επιπλέον, οι δεσμεύσεις ως προς τις τιμές που ανέλαβε η εταιρεία, επιτρέπουν στην Επιτροπή να συμπεράνει ότι περιορίζεται καταλλήλως ο κίνδυνος παραβίασης της ανάληψης υποχρέωσης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Γίνεται αποδεκτή η ανάληψη υποχρέωσης που πρότεινε, σύμφωνα με το άρθρο 8 παράγραφος 2 του κανονισμού (ΕΚ) αριθ. 384/96 η εταιρεία Joint Stock Company, Achema Lithuania (πρόσθετος κωδικός Taric A375), στο πλαίσιο της διαδικασίας αντιντάμπινγκ όσον αφορά τις εισαγωγές ουρίας καταγωγής, μεταξύ άλλων, Λιθουανίας.Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 5 Ιουνίου 2002.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 197 της 21.7.2001, σ. 4.